سرگوست. دیم پہ.ملکءَ ۔۔۔ چارمی بہر
نعیم حمید
بس راہ گپتگ اَت مئے کشءَ پیریں مردکوے نشتگ اَت مئے دیما جنین ئے ءُ مردینے نشتگ اَت بس ھَب چوکیءَ چے در اتک دیما پاسنجرے چست ئے کُت ھلیل سہرابیءِ سؤت پِر اَت من دلءَ جیڑگءَ اتاں من سئے سالءَ گیش انت ملکءَ نہ شتگاں مردم منی گندگءَ گوں چون بنت من گیشتر جہد کت بے وپساں وھد روان بکنت بل اے گپاں بیا نوں ادا کسہہءَ بندات کنیں مئے کش والا مردکوءَ بِسکوٹے پچ کت نُنکانی وڑا ورگءَ لگ ات
من نزیر توم ورگءَ اتیں مردکوءَ سے دانگ وارت چارمیءَ ورگءَ گوں بسءَ شاپت بِرّکے مردکوءِ سر کانچءَ لگ ات ءُ بزگ بسکوٹی نہ بیت ما کندگا اتیں بس روان اَت ہر نیمگءَ ویرانگی اَت کوہ درچک جاگہہ درست بے چاڑ اتاں من سک پدرد بوتاں منی آدت جوڑ بوتگ ات یا ھداءِ مہربانی اَتہر چیک پوسٹ ئے کہ اتک من واب اتاں ما داں اورماڑہءَ سر بوتیں ما بسءَ ایر کپتیں نزیرءَ کیمرہ بڈّا اَت لہتیں سنگت منءَ رست ما بگل گیر بوتیں آ منی پیسبکءِ سنگت اتاں آہاں منءَ اولی رندءَ دیم پہ دیم.دیستگ اَت ءُ من کس ھال نہ داتگ اَت کہ من ملکءَ پیداگ اَں سنگتے دیست دروت درہباتءَ رند آ لرزگءَ ات کسان اَت یا منی کردارءِ اسر اتنت یا نوک گندگءِ ھدا شرتر زانت ما شتیں ھوٹلءَ نشتیں اینگو آنگو چارت من نزیرءَ گشت منی جند ادا نہ وارت باریں کدی ایں ورگاں ما در اتکیں ڈنءَ جوس کیک بسکوٹ زرت دیم پہ تیابءِ نیمگا من پسیلے دیست مردم درست ودارءَ اتاں پسیلءِ بوہ سک بد اَت من دیمترا شُتاں منءَ جینسے پادءَ اَت من اُشتوکاہی مِسّءَ اتاں پُشتہ ھم.چارگءَ اتاں داں ملا نمونہ ے مئیتءُ پتواہ ے منی سرا جاری مکنت من اشتاپ اشتاپ مس کتءُ نزیرءِ کرا شتاں نزیرءَ کیمراہءِ دپ پچ کتگ ات ءُ اکس گِرگءَ ات ما ھوٹلءِ دپءَ شُتیں اسا نامیں مردے مارا رست مئے ھمساھگ اَت منءَ دیست ئے اووووو ولایتی گوں مزنیں توارءَ مردم درست مئے نیما چارگا اتاں من وتی جندءَ چے پشل اتاں ءُ ھو ھو کنگا اتاں باز جستءُ پُرسءَ رند آ پہ وت بوتءُ ما پہ وت بسءَ ھارِن جنئگ بندات کت مردم درست بسءِ نیما رؤگءَ اتاں ما درستیں مساپر سوار بوتیں سپر بندات کت من کشءُ گوراں ھُشکیءَ ابید دگے ھچی نہ دیست من اے سپر گوں واباں گوازینت نزیر منا نہ ولگّءَ اَت من پاد اتکاں نزیر منءَ کلاگ زورگءَ اَت نوں نعیم گیشی مکن ھر چیک پوسٹءَ من گشتگ اے منی مردم انت ءُ شنکاتی کارڈ ھم است ئے اے گوادرءِ ڈُورءِ چیک پوسٹ ایں ادا وابءِ بہانہ مکن اے ترا وابءَ نیلاں واب ھم ببئے ترا پاد کن اَنت من کندگءَ اتاں داں پوجی ئے پُتر ات تُپنگے دستءَ ات ئے آہیءَ دراہینت … سب اپنے این آہی سی اپنے ھاتھ میں رکھو… ما شناکتی کارڈ کّش اتاں ءُ دستءَ کُتاں پُشتءَ شت ءُ چار پنچ پنجابی گندگءَ پوریاگر اتاں کش اتنت ئے ءُ مارا اشتاپ اَت بیست ملٹءَ رند پنجاپی اتکاں درس کندگءَ اتاں بگندے آ ھمے واستہ کندگءَ اتاں کہ آہانی ھیالءَ ما سنگاپورءَ سر بوتگیں بس راہ گپت ءُ من گوادرءِ شہرءَ سئیل کنان اتاں گوادر آ گوادر نہ اَت منءَ پورا ھدا برزا چے الہانگءَ ات کہ ادا ایمانءِ کمی انت ما روڈءِ سرا بس داشت مئے مردم اتکاں سامان زرتاں ءُ ا ما دیم داتاں نوید اتک گون پرپٹءَ منءُ نزیر پرپٹءَ سوار بوتیں دمک آ دمک نہ اتاں من وتئی بیران بوتگیں ماجد ھسنءِ بیٹکءِ کرا کہ سر بوتیں منی چم ارس بوتاں من ملور بوہان اتاں داں دیما اجاز نامیں بچکے پرپٹءَ گوں پیداگ انت منءَ راہ رواجی دیست ےمزنیں آوازے دات ئے منی چیزززززز نوید کندگءَ اَت اشیءَ انگت تو یلہ نہ دئے من مزنیں کندگےءَ پد گُشت من وا یلہ داتگ اے منءَ یلہ نہ کنت کہ منءَ گُشتگ ئے انچیں سینٹے بیار گوں کہ اشی بو پنچ روچءَ مہ رؤت نزیرءُ نوید کندگءَ اتاں مئے لوگ سر بوت گونڈو درست منی ودار کنگا اتاں گونڈواں منءَ بگلءَ کتءُ من وتی پاد گیٹءَ دؤر داتاں درست گَلءَ بال اتاں من یک پہ یک جوڑی کتاں دیوان ئے جم بوت مردم آیان اتاں بیا ءُ رس ماسٹر ما وتی اماراتءِ کسہہ ادءِ اودءِ بیان کتاں ماسٹرءَ دراہینت باندا رمزان انت چُکاں آپے بیارے منی میدہ ھراب انت ماسٹرءَ اینگو آنگو چار ات باندا روچگی ئے تئی ارادہ چے انت من گشت من اوں تئی وڑا میدہءِ شکار اں ماسٹرءَ بلاہیں ٹہکے دات بانگ بوت مردم درست تُروایءَ شتاں منءُ نزیرءُ ماسٹر سہبءِ ورگءِ بندوبستءَ کنگا اتیں….
روان انت